Használhatom ezeket a jelszókezelő szoftvereket a Windows Hello-val?
A Dashlane, a 1Password, a LastPass, a Keeper, és a RoboForm egyaránt kompatibilis a Windows Hello-val. A listámon egyetlen jelszókezelő alkalmazás nem támogatja jelenleg a Windows Hello-t: a NordPass.
A Dashlane szoftverét tudtam a legkönnyebben konfigurálni a Windows Hello-hoz. Miután átkapcsoltam pár beállítást, pusztán az ujjlenyomatommal már el is érhettem a jelszószéfemet — nem volt szükségem a mesterjelszóra!
hu
Miért nem elég, ha a Chrome/Firefox/Edge jelszókezelőt használom?
Bár kényelmes lehet a böngészőhöz tartozó jelszókezelő plugin, el kell mondanunk, hogy egy ilyen plugin egyszerűen nem tud valami sokat — hiszen csak a böngészőben működik, nem szinkronizálható más eszközökkel, nem lehet a jelszavakat megosztani vele, nem működik jól az űrlapok automatikus kitöltése, illetve nem képes a szoftver auditálni a jelszószéfet.
A böngészőalapú jelszókezelőkkel ellentétben, az általam itt ajánlott termékek erős, feltörhetetlen jelszavakat generálnak, pontosan képesek kitölteni a login adatokat, illetve a különböző webes űrlapokat, emellett elérhetők további funkciók, például a jelszómegosztás, a jelszóellenőrzés vagy a sötét webes monitorozó funkció. Ráadásul minden böngészővel működnek, mindenféle számítógépes eszközön és operációs rendszeren.
hu
Szinkronizálhatom a Windows-os jelszavaimat Android/iOS/Mac platformokkal?
Mindenképpen igen! A külsős cégek által készített jelszókezelő programok nagy előnyeinek egyike, hogy szinte minden számítógépes eszközzel, böngészővel és operációs rendszerrel kompatibilisek.
Például az itt felsorolt jelszókezelő programok kínálnak mobilalkalmazást az iPhone telefonokra, asztali alkalmazást PC-re, illetve Android-os appot táblagépre — így az összes login adat és titkosított fájl szinkronizálva lesz mindegyik eszközön.
hu
Tényleg biztonságosak ezek a jelszókezelő programok?
Abszolúte! Csakis olyan jelszókezelő programokat ajánlok, amelyek a zéró tudás alapú protokollokat használják — ezáltal biztosítható, hogy minden adat titkosított formában kerül feltöltésre a jelszókezelő szoftvercég szervereire. Ennek az egyirányú titkosítási módszernek köszönhetően a cég semmiképpen nem férhet hozzá a felhasználók adataihoz.
Ezen felül a felsorolt jelszókezelő programok által alkalmazott titkosítások gyakorlatilag feltörhetetlenek. Ugyanezeket a titkosításokat használják a bankok, a nagy technológiai vállalatok, sőt a katonaság is.
Ha netán egy hacker feltörné a számítógépét, és megtalálná a mesterjelszavát is, akkor sem tudna az illető hozzáférni az Ön jelszavaihoz, hiszen a kétfaktoros hitelesítésen már nem jutna túl, ezt a technológiát pedig az összes felsorolt jelszókezelő program alkalmazza.
Röviden, mindezek a jelszókezelő programok RENDKÍVÜL biztonságosak.
hu